הוא השתתף בתוכניות רבות נוספות וכן סוקר רבות בערוצי התקשורת המקוונת והמודפסת.
אירוויזיון 2019.
בארוויזיון 2019, שנערך בתל אביב, לראשונה בתולדות התחרות נבחר מנטליסט בתפקיד מפתח ככוכב אורח. ליאור סושרד כיכב בגרין רום, שם הציג את מיומנויותיו ויכולותיו יוצאות הדופן בפני המתמודדים ומיליוני הצופים.
פעילות נוספת.
מלבד הופעותיו הרבות ברחבי העולם, סושרד פעיל בתחומים נוספים.
מתחם Escape City.
בנובמבר 2016 נכנס סושרד באופן רשמי לתחום העסקים כשחבר לרון פדרמן (ממשפחת הבעלים של מלונות "דן") ולאיש העסקים דן דואניאס, ופתח עמם את מתחם "Escape city", מתחם חדרי בריחה הגדול בישראל, בבית אל על שברחוב בן-יהודה בתל אביב. המתחם הושק בהשקעה של מיליוני דולרים על שטח של 1,100 מ"ר, והוקמו בו עשרה חדרי בריחה בעלי נושאים שונים, כולל נושאי פנטזיה. סושרד הצהיר כי החזון מאחוריו הוא להקים מקום על־חושי שמאפשר התנתקות מלאה מהעולם האמיתי, בעידן של הטלפונים והרשתות החברתיות, והתמסרות לחוויה של פנטזיה. המתחם כולל בר שמעוצב בסגנון של לאונרדו דה וינצ'י, חדרי קריוקי וחדרי גיימינג של סוני ומיועד להכיל ממשפחות וחברים ועד קבוצות מנהלים או עובדים ביום גיבוש.
לפתיחה החגיגית הגיעו ראש עיריית תל אביב וסלבריטאים ישראלים.
ToDay אקסלורייטור.
בשלהי 2015 דווח כי סושרד היה לשותף בתוכנית האצה חדשה בשם toDay, שהיא חממה במסגרתה עובדים המנטורים בצמוד ליזמים ולא רק מנחים אותם. הקונספט שעומד מאחוריה מושתת על פיתוח היזם במקביל לפיתוח המוצר. תפקידו של סושרד בתוכנית הוא להיות מנטור לפיתוח החשיבה היצירתית של היזמים ולשיפור היכולות שלהם בהצגת המוצר מול קהל.
ספרו Mind Reader.
ב-2013 כתב ספר בשם Mind Reader תחת הוצאת הספרים Harper Collins אשר נכתב במקור באנגלית ותורגם לאחר מכן לאיטלקית, קרואטית, סינית, רוסית ואסטונית. על פי חדשות 2, הספר זכה להצלחה בינלאומית. בהגדרת הספר צוין כי הוא עוסק בפיתוח המיומנויות הנדרשות למנטליסט ואמן חושים מצליח. בספרו סושרד משתף את הקורא בחוויות ולקחים שלמד במהלך הקריירה בהופעותיו ובניסיונו מחייו האישיים והוא מתרכז בהדרכה כיצד לשפר מיומנויות מחשבה ולפתח את הפוטנציאל המנטלי של הקוראים.
פרסום.
2021, סושרד ישמש כשגריר של מותג שעוני היוקרה HUBLOT.
ביקורת.
סושרד אינו טוען כי הוא בעל כוחות על טבעיים. את היכולות אותן הוא מציג הוא מסביר בשילוב גורמים, ביניהם שימוש באלמנטים פסיכולוגיים ומיומנות לקריאת שפת גוף, מניפולציה מחשבתית וכישרון "לקרוא אנשים" בזכות אינטואיציה שהייתה חבויה בו מילדותו ואשר פיתח בזכות שנים רבות של אימונים והתמדה. אלו שיטות מעולם הפסיכולוגיה, השפעה, תקשורת בלתי מילולית, ואינטואיציה בהן, הוא לדבריו, משתמש בחמשת החושים שלו על מנת ליצור חוויה של חוש שישי.
למבקרים המפקפקים ביכולתיו הוא עונה כי מטרתו אינה לגרום לאנשים להאמין או לא להאמין, אלא לבדר וליצור חוויה שתעורר פליאה מצד הצופה. במופעו סושרד נוהג להזמין לבמה את היושבים בקהל המגדירים עצמם כ"סקפטים", המפקפקים ביכולתיו, על מנת להדהים אותם ואת הקהל.
חיים אישיים.
באוגוסט 2012 התחתן סושרד עם בת זוגו, טל שכטר, העוסקת ביחסי ציבור. במאי 2014 נולד בנם הבכור, וב-2016 נולדה בתם.ב 2021 נולדה בתם השלישית.
תעלת איסטנבול
תעלת איסטנבול (בטורקית: Kanal İstanbul) מתוכננת להיות תעלה מלאכותית שתיחפר בגובה פני הים בצד האירופי של איסטנבול שבטורקיה ותחבר בין הים השחור לים מרמרה. התעלה, פרויקט לאומי של ממשלת טורקיה שעלותו נאמדת ב-10 מיליארד דולר, מיועדת לצמצם את תנועת הספינות הצפופה במצרי הבוספורוס ולצמצם את הזיהום בים.
לפרויקט יתרונות כלכליים בכך שהוא מאפשר גידול משמעותי בנפח התנועה הימית באזור ויספק מקומות תעסוקה רבים. בניגוד לאמנת מונטרה האוסרת לגבות תמלוגים על מעבר במצר הבוספורוס, הפרויקט יאפשר לממשלת טורקיה לגבות תמלוגים על מעברם של כלי שיט בתעלה.
ההחלטה על הפרויקט התקבלה בשנת 2011 על ידי נשיא טורקיה רג'פ טאיפ ארדואן. הפרויקט תוכנן להיחנך בשנת 2023, לציון 100 שנה להכרזת הרפובליקה הטורקית במסגרת רפורמות אטאטורק. באפריל 2013 החלו העבודות המקדימות לחפירת התעלה.
אליעזר קוגל
הרב אליעזר קוגל (נולד ב-ה'תרפ"ד, 1924, תל אביב) הוא ראש ישיבת שבות עמי, מראשי התנועה להפצת תורה, עוסק בין היתר בלימוד תורה לעולים מחבר המדינות.
ביוגרפיה.
נולד בנווה שאנן שבתל אביב לרב צבי קוגל שעלה מרוסיה. למד בצעירותו בין היתר אצל הרב אברהם ישעיהו קרליץ והרב יצחק זאב הלוי סולובייצ'יק.
את עיקר לימודיו עשה בישיבת לומז'ה בפתח תקווה, שם היה לתלמידו הקרוב של הרב אליהו דושניצר. רבו הרב דושניצר, הרצה בפניו באופן אישי שיחת מוסר שבועית, אותה נתבקש לכתוב. בתקופת לימודיו בישיבת לומז'ה, מונה על ידי רבני הישיבה לחונכו של הרב חיים קניבסקי, והם שמרו על קשר למשך שנים רבות.
נשא את שרה עשקא, בתו של הרב שמואל אהרן יודלביץ, ונכדתו של הרב אריה לוין. לאחר נישואיו, עבר לירושלים והתגורר בסמוך לחותנו. שם אף יצר קשרים הדוקים עם דודה של רעייתו הרב יוסף שלום אלישיב, חתן הרב אריה לוין.
בשנות ה'תש"כ (1960) הקים את התנועה להפצת תורה (תל"ת), הארגון הראשון שפעל להפצת תורה בעיירות הפיתוח ובישובים מרוחקים. במסגרת פעילות הארגון, גייס משאבי עתק למימון פעילותם של עשרות אברכים חשובים, שנסעו מדי יום ביומו לעיירות הפיתוח ומסרו שם שיעורי תורה והדרכה. פעילות הארגון הרחבה, כללה בתחילה בעיקר את העיר בית שמש ואת יישובי האזור. בהמשך, הורחבה הפעילות לכל רחבי הארץ, ומאות אברכים ובני ישיבות שמשו כחברים בארגון ובפעילותו.
התנועה להפצת תורה, הקימה את כתב העת התורני מוריה, ויו"ר התנועה - הרב אליעזר קוגל שימש כאחד מחברי המערכת במשך עשרים הגליונות הראשונים. בגליונות אלו הוקדש מדור מיוחד לתיאור פעילות התנועה. כמו כן ייסד הרב אליעזר קוגל את המכון המדעי טכנולוגי להלכה.
משנת ה'תשמ"א (1981) משמש כראש ישיבת "שבות עמי" שיסד בנו הרב אברהם מנחם קוגל בירושלים, ופועל להפצת יהדות בין היהודים העולים ממדינות חבר העמים של ברית המועצות.
פסטיבל בצבעים טבעיים
Melioidosis
תיאטרון תהל
לחצות את הרוביקון
ויקיפדיה הלטינית
ויקיפדיה הלטינית (בלטינית Vicipaedia Latina) היא אנציקלופדיה אינטרנטית חופשית בשפה הלטינית. נכון ל- ב ישנם בו ערכים ו- משתמשים פעילים. בשעה שרוב תוכן האנציקלופדיה הוא בלטינית, השיחות והדיונים הם לרוב בשפות מודרניות שונות, לרוב אירופאיות, כיוון שהמשתמשים מוצאים את זה נוח יותר. שוחרי השפה הלטינית מציינים כי קיים שיפור מתמיד באנציקלופדיה. רוברט גורבל, יושב ראש המחלקה ללימודים קלאסיים באוניברסיטת UCLA, ציין כי ישנם ערכים מצוינים אם כי חלק מהתורמים לא כותבים את השפה בצורה מושלמת.
אוצר מילים מודרני והטבעת מונחים חדשים.
הכלל הראשון והראשי בוויקיפדיה זו הוא ללא נאולוגיזם וללא המצאת מילים חדשות או כפי שמנוסח החוק בלטינית, "Noli fingere". בתחילה, לא היה קשה ליישם כלל זה כי רווחו בוויקיפדיה מאמרים אודות התקופות הקלאסיות. החל משנת 2006 השתנה המצב כשקבוצה של תורמים חדשים החלה להכניס מונחים מהמאה ה-20 בתחומים מודרניים שונים כגון תרבות הפופ וטכנולוגיה. מאמרים אלו העמידו בקושי רב את הכלל וקשה היה ליישמו. פתרון חלקי לבעיה זו נמצא על ידי הפיכת חלק משמות הערכים המודרניים לקלאסיים. לדוגמה, שמו הפרטי של ג'יימס הטפילד, סולן להקת מטאליקה, נהייה ל-Iacobus - שם לטיני קלאסי. לשם התמודדות עם מושגים ותפיסות מודרניות, אומצו גם מושגים מלטינית מודרנית. בין המקורות למושגים אלה, לטינית בוטנית, לטינית מדעית אנציקלופדיות לטיניות בנות המאה ה-18 והמאה ה-19 וספרים. בנוסף, המילון הרשמי של הוותיקן ללטינית מודרנית מהווה מקור נוסף. המקור העכשווי ביותר הבא לעזרת הוויקיפדיה הלטינית הוא תוכניות רדיו ועיתונים בלטינית עכשווית. כאשר לעיתים, נתקלים בערך אשר לא ניתן למצוא לו מונח בלטינית בשל חדשנותו, המנהג הרווח הוא לעשות את מה שעושים בשאר השפות המודרניות, לשאול מילה משפה אחרת, ואם ניתן, להחיל עליה את חוקי הלטינית. דוגמאות לכך ניתן לראות בערכים אודות החלקיקים ו. פעמים רבות הליך זה קל כיוון שלמילים מדעיות רבות יש מקורות לטינים או יווניים בשל השימושים במונחים יווניים או לטיניים במדע גם בתקופה המודרנית.
נייג'ל דוונפורט
ארתור נייג'ל דוונפורט (באנגלית: Arthur Nigel Davenport; 23 במאי 1928 - 25 באוקטובר 2013) היה שחקן תיאטרון, טלוויזיה וקולנוע אנגלי. הוא מוכר בעיקר מהופעתו בדמות לורד בירקנהד בסרט זוכה האוסקר "מרכבות האש" משנת 1981.
ביוגרפיה.
דוונפורט נולד בגרייט שפולד שבמחוז קיימברידג'שייר לקתרין לוסי ולארתור הנרי דוונפורט. אביו היה גזבר בקולג' סידני סאסקס באוניברסיטת קיימברידג'. הוא גדל במשפחה אקדמית ולמד בבית הספר סיינט פיטר בסיפורד, בצ'לטנהאם קולג', ובטריניטי קולג' שבאוניברסיטת אוקספורד. בתחילה למד פילוסופיה, כלכלה ומדע המדינה, אבל בעצת מוריו עבר ללימודי אנגלית.
קריירה.